ໄວຣັສໂຄວິດ-19 ສາຍພັນແດລຕາ ໜ້າເປັນຫ່ວງທີ່ສຸດ ຫາກແຕ່ວ່າ ຢາວັກຊີນທັງຫຼາຍ ຍັງມີປະສິດທິພາບຢູ່
ໄວຣັສສາຍພັນແດລຕາ ໄດ້ຖືກພົບເຫັນຄັ້ງທຳອິດ ຢູ່ໃນອິນເດຍ. ມັນເປັນໄປໄດ້ສູງວ່າ ເປັນສາເຫດເຮັດໃຫ້ເກີດການລະບາດ ຮ້າຍແຮງຂະໜາດໃຫຍ່ ຢູ່ໃນປະເທດດັ່ງກ່າວ.
ໄວຣັສໂຄວິດ-19 ສາຍພັນແດລຕາ ແມ່ນຕິດແປດກັນໄວຂຶ້ນແລະຮ້າຍແຮງຂຶ້ນຫຼາຍກວ່າສາຍພັນອາລຟາ ທີ່ໄດ້ຖືກພົບເຫັນຄັ້ງງທຳອິດ ຢູ່ໃນສະຫະຣາຊະອາ ນາຈັກອັງກິດ ອີງຕາມການຄົ້ນຄວ້າໃໝ່ ຂ່າວດີກໍແມ່ນວ່າ ຢາວັກຊີນທັງຫຼາຍຍັງຕໍ່ຕ້ານມັນໄດ້ຢູ່ ແຕ່ວ່າການສຶກສາຄົ້ນ ຄວ້າດັ່ງກ່າວ ບອກວ່າ ຂ້ອນຂ້າງບໍ່ຄ່ອຍດີປານໃດ ທ່ານບີລ ເຮເນັດຈ໌ ອາຈານສອນໂຣກລະບາດວິທະຍາ ຢູ່ໂຮງຮຽນສາທາລະນະສຸກ T H Chan ຂອງສູນກາງ ເພື່ອການສຶກສາ ດ້ານການປ່ຽນແປງຂອງພະ ຍາດຕິດຕໍ່ ທີ່ມະຫາວິທະຍາໄລຮາເວີດ ໄດ້ກ່າວວ່າ “ໄວຣັສແດລຕາ ເປັນສາຍພັນທີ່ເຮັດໃຫ້ມີຄວາມເປັນຫ່ວງຫຼາຍກວ່າໝູ່ໃນທົ່ວໂລກ ” ໃນຂະນະທີ່ການເຂົ້າເຖິງຢາວັກຊີນນັ້ນ ກຳລັງດຳເນີນໄປຢ່າງຊ້າໆ ນອກເໜືອຈາກປະເທດທີ່ຮັງມີທັງຫຼາຍ ຢູ່ນັ້ນ ທ່ານວີລລຽມ ພາວເດີລີ (William Powderly) ຜູ້ອຳນວຍການສະຖາບັນເພື່ອສາທາລະນະສຸກ ຢູ່ມະຫາວິທະຍາ ໄລ ວໍໍຊິງຕັນ ໃນນະຄອນ ເຊັນ ລູອິສ ໄດ້ກ່າວວ່າ “ໂລກໂດຍສ່ວນໃຫຍ່ແລ້ວ ຍັງຄົງມີຄວາມສ່ຽງຫຼາຍເປັນພິເສດ ” ໄວຣັສສາຍພັນແດລຕາ ໄດ້ຖືກພົບເຫັນຄັ້ງທຳອິດ ຢູ່ໃນອິນເດຍ ມັນເປັນໄປໄດ້ສູງວ່າ ເປັນສາເຫດເຮັດໃຫ້ເກີດການລະບາດຮ້າຍແຮງຂະໜາດໃຫຍ່ ຢູ່ໃນປະເທດດັ່ງກ່າວ ຊຶ່ງໄດ້ສ້າງປະຫວັດທີ່ໜ້າເສົ້າໃຈສຳລັບການສູນເສຍຊີວິດຫຼາຍທີ່ສຸດໃນແຕ່ລະວັນຂອງປະເທດໃດໆ ເມື່ອມັນແຜ່ລະບາດໄປຍັງສະຫະຣາຊະອານາຈັກອັງກິດ ມັນກໍແຊງໜ້າໄວຣັສສາຍພັນອາລຟາທີ່ຕິດແປດຢ່າງວ່ອງໄວຢູ່ແລ້ວນັ້ນ ພາຍໃນບໍ່ເທົ່າໃດອາທິດ ໄວຣັສແດລຕາ ບັດນີ້ເປັນສາເຫດເຮັດໃຫ້ມີການຕິດເຊື້ອລາຍໃໝ່ຢູ່ໃນອັງກິດເຖິງ 90 ເປີເຊັນ ອີງຕາມຕົວເລກຂອງລັດຖະບານ ທ່ານອາຊີສ ເຊກຄ໌ ອາຈານສອນການປະຖົມພະຍາບານ ຢູ່ມະຫາວິທະຍາໄລ ແອດິນເບີກ ໄດ້ກ່າວວ່າ “ຄວາມໄວທີ່ມັນແຜ່ລະບາດນັ້ນ ເປັນທີ່ໜ້າຕື່ນຕົກໃຈແທ້ໆເລີຍ ” ໄວຣັສສາພັນໃໝ່ນັ້ນ ຍັງໄດ້ກໍ່ໃຫ້ເກີດກໍລະນີຂອງພະຍາດໂຄວິດ-19 ທັງຫຼາຍຮ້າຍແຮງໜັກຂຶ້ນຕື່ມ ໃນການສຶກສາຄົ້ນຄວ້າທີ່ໄດ້ພິມອອກເຜີຍແຜ່ເມື່ອວັນຈັນຜ່ານມາ ໃນວາລະສານ ແລນເສັດ (Lancet) ທ່ານເຊກຄ໌ ແລະເພື່ອນຮ່ວມງານທັງຫຼາຍ ໄດ້ພົບເຫັນວ່າ 85 ເປີເຊັນຂອງພວກຄົນປ່ວຍ ທີ່ຕິດເຊື້ອໄວຣັສແດລຕາ ເປັນໄປໄດ້ສູງທີ່ຈະໄດ້ເຂົ້າຮັກສາຢູ່ໂຮງໝໍຫຼາຍກວ່າ ຖ້າຫາກພວກເຂົາຕິດເຊື້ອໄວຣັສອາລຟາ “ຊຶ່ງເປັນເລື້ອງທີ່ໜ້າເປັນຫ່ວງແທ້ໆ” ດັ່ງທີ່ທ່ານໄດ້ກ່າວນັ້ນ https://www thelancet com/journals/lancet/article/PIIS0140-6736(21)01358-1/fulltext